Document ID: 32005L0046

KOMMISSIONENS DIREKTIV 2005/46/EF
af 8. juli 2005
om ændring af bilagene til Rådets direktiv 86/362/EØF, 86/363/EØF og 90/642/EØF for så vidt angår maksimalgrænseværdier for restkoncentrationer af amitraz
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn (1), særlig artikel 10,
under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse (2), særlig artikel 10,
under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager (3), særlig artikel 7, og
ud fra følgende betragtninger:
(1)
Ved Kommissionens beslutning 2004/141/EF (4) blev det vedtaget ikke at optage det aktive stof amitraz i bilag I til Rådets direktiv 91/414/EØF (5). I henhold til denne beslutning skal det ikke længere være tilladt i Fællesskabet at anvende plantebeskyttelsesmidler, der indeholder dette aktive stof, bortset fra et begrænset antal anvendelser (væsentlige anvendelser).
(2)
Ved den beslutning, som er nævnt i første betragtning, fastsættes der en udfasningsperiode, og maksimalgrænseværdierne, der er baseret på, at brugen af det pågældende stof ikke er tilladt i Fællesskabet, bør først gælde efter udløbet af den pågældende udfasningsperiode.
(3)
Inden for rammerne af Rådets forordning (EØF) nr. 2377/90 (6) er der fastsat maksimalgrænseværdier for restkoncentrationer af amitraz i animalske produkter som følge af veterinærmedicinsk anvendelse. De bør tages i betragtning i nærværende direktiv.
(4)
EF-maksimalgrænseværdierne og de værdier, der anbefales af Codex Alimentarius (7), fastsættes og vurderes efter de samme procedurer. Der er et begrænset antal Codex-maksimalgrænseværdier for amitraz. De er taget med i betragtning ved fastsættelsen af maksimalgrænseværdierne i dette direktiv. Der er ikke taget hensyn til Codex-maksimalgrænseværdier, der vil blive anbefalet trukket tilbage i nær fremtid. De maksimalgrænseværdier, som er baseret på Codex-maksimalgrænseværdier, er blevet evalueret med hensyn til risikoen for forbrugerne, og der er ikke påvist en sådan risiko.
(5)
For at beskytte forbrugerne mod at blive eksponeret for pesticidrester ved uautoriseret anvendelse af plantebeskyttelsesmidler bør der fastsættes maksimalgrænseværdier svarende til bestemmelsesgrænseværdien for de pågældende produkt/pesticidkombinationer.
(6)
Adskillige af de pesticidrester, der stammer fra brugen af amitraz, bør derfor ændres i bilagene til direktiv 86/362/EØF, 86/363/EØF og 90/642/EØF, så anvendelsen af dem kan overvåges og kontrolleres, og for at beskytte forbrugerne.
(7)
De relevante bilag til direktiv 86/362/EØF, 86/363/EØF og 90/642/EØF bør derfor ændres i overensstemmelse hermed.
(8)
De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE DIREKTIV:
Artikel 1
I del A i bilag II til direktiv 86/362/EØF affattes angivelserne vedrørende følgende pesticidrest således:
Pesticidrest
Maksimalgrænseværdi i mg/kg
»Amitraz, herunder metabolitter heraf indeholdende 2,4-dimethylanilin, udtrykt som amitraz
0,05 (8) korn
Artikel 2
I del B i bilag II til direktiv 86/363/EØF affattes angivelserne vedrørende følgende pesticidrest således:
Pesticidrest
Maksimalgrænseværdi (mg/kg)
for kød, herunder også fedt, forarbejdede varer af kød, slagteaffald og fedt som anført i bilag I under pos. 0201, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 og 1602
for mælk og mejeriprodukter som anført i bilag I under pos. 0401, 0402, 0405 00 og 0406
for friske æg uden skal, for fugleæg og æggeblommer som anført i bilag I under pos. 0407 00 og 0408
»Amitraz, herunder metabolitter heraf indeholdende 2,4-dimethylanilin, udtrykt som amitraz
0,05 (9) Fjerkræ
0,01 (9)
Artikel 3
Maksimalgrænseværdierne for amitraz i bilag II til direktiv 90/642/EØF erstattes af dem, der er fastsat i bilaget til nærværende direktiv.
Artikel 4
1. Medlemsstaterne vedtager og offentliggør senest den 9. januar 2006 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
De anvender disse bestemmelser fra den 10. januar 2007.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne meddeler Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 5
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 6
Dette direktiv er rettet til medlemsstaterne.
Udfærdiget i Bruxelles, den 8. juli 2005.

Labels: 20
3
17
6